1979. szeptember 


Szeptember van — már hűvösebb a fény, 
árnyék lapul a kerítés tövén. 

De hirtelen a fakó köveken, 

mintha virágot hajtana az út. 

Virág? — virágnál százszor szebb terem: 


jönnek a lányok, a fiúk... 


Egy pillanat és mindent feledek, 
hogy munkába menet 

taposom most a sápadó hegyet, 
csak benneteket látlak, gyerekek, 
ahogy hajrázva, üvöltve 
rohantok, zsibongtok előre; 
hátatokon huppog a kis táska, 
pálcát tartva a kezetekben, így 
kecegtetitek a kert léceit — 
iramlotok a sarki iskolába. 


Simon István 
verse 
(részlet) 


Megyek, hangtalan lépdelek, de mintha 
nem is előre, valahová vissza 
rohannék, szállnék s mellettem szalad 
Katica s messze előttünk Grám Pista, 
Laci, Feri és szuszog még velünk 

a zaj, amely az erdőben letűnt, 

a madarak, a bokrok nyugodalma — 
Leng a kis cekker, zöld tarisznya lóg 
farunkon s büszkén ki-kidudorog 


a palatábla mellett ülő alma. 


— Harsogva, vígan futó gyerekek, 
látjátok, így megyek ma veletek. 

Mindegy, hogy bennem nagyobb gyerek él, 
s nadrágom szára a bokámig ér, 

de olyan jó menni és tudni, hogy 


A rajzokat 


valakik vígan a nyomunkban jönnek, Tripolszky Zsófia 4/a 
s levetve percre a komor felnőttet, lemész 
játszani veletek a boldogot. készítették, 

Budapest, 


Egry József úti 
Általános Iskola 

Móra Ferenc 


A PÉCELI SZÚNYOGOK 


Hej, bizony régen volt, amikor az öreg- 
apám kis-subáját odaadtam a rongyszedőnek 
egy szépen szóló körtemuzsikáért. De az meg 
még régebben volt, mikor az a kis-suba bá- 
rány képében ropogtatta a friss füvet a lege- 
lőn. Hanem azért legrégebben mégiscsak az 
volt, amikor a cinkotai bírónak egész isten- 
adta nap egyéb dolga se volt, mint a legyeket 
hajkurászni egy istentelen nagy légycsapó- 
val. 

— Csitt-csatt! — mondta a légycsapó ; — 
csitt-csatt! — mondta a bíró s odacsoszogott 
nagytelkes bocskorában a pitvarajtó szemöl- 
dökfájához, ahol éppen egy kövér dongó pö- 
dörgette a bajuszát nagy magabiztában. 

— Te leszel a századik — örvendezett a 
bíró s fölemelte szép lassan a légycsapót, mi- 
kor eljajdította magát a századik légy: 

— Jaj, te cinkotai bíró, kegyelmezz az éle- 
temnek ! 

Úgy hallottam, mint most hallom, ahogy 
haragosan rámordult a keményszívű bíró : 

— Miért volnék én bíró, ha még az 
ilyen ingyenélő népségnek is megkegyelmez- 
nék? 

— Sose látsz többet, bíró, ha még az egy- 
szer eleresztesz — rimánkodott a dongó —, 
úgy elmegyek, hogy híremet se halljátok. 

— Ugyan hova tudnál menni, te tolakodó 
szerzet? 

— Elmegyek Pécelre szúnyognak. 

— Ejha — ejtette le ámultában a bíró az 
állát —, hát olyan jó soruk van Pécelen a 
szúnyogoknak? 

— Mint halnak a vízben — zümmögte a 
dongó, s úgy kihessent az ajtón, hogy tán 
meg se állt volna Pécelig, ha az eresz alatt a 
fecske be nem kapta volna. 

Mindegy azért a cinkotai bíró mégiscsak 
előkurjantotta a feleségét s a markába nyomta 
neki a légycsapót: 

— Vedd át egy kicsinyég a hivatalomat, te 
asszony, míg én átszaladok Pécelre. Már csak 

megtudom, hogy élnek azok a híres péceli 
szúnyogok. 

Úgy láttam, mint most látom, ahogy le- 
húzta a bocskorát, fölhúzta a sapkáját, te- 
nyerébe szedte a lábát s lélegzetet se vett a 
péceli határig. Ott éppen egy szántóvető 
ember tanította fütyülni a pacsirtafiókákat, 
annak fordult neki a cinkotai bíró : 

— Hej, te péceli ember, nem mondanád 
meg nekem, miért van olyan jó soruk a péceli 
szúnyogoknak? 

— Mi az a szúnyog, atyámfia? — csudál- 
kozott a péceli ember. — Soha hírét se hal- 
lottam, azt se tudom, eszik-e vagy isszák? 

— No, majd keresek okosabb embert — 
kiáltotta vissza futtában a cinkotai bíró, s 
meg se állt a falu közepéig, ott is fölugrott a 
kút kávájára, a szája elé tette a két tenyerét 
s akkorát rikkantott, hogy összeszaladt rá az 
egész falu. 

— Hej, emberek, mondjátok meg nekem, 
miről híresek a péceli szúnyogok? 

Egymást támogatták a péceliek, olyan jót 
nevettek ezen a kérdésen. Bezzeg elfutotta a 
pulykaméreg a cinkotai bírót. 

— Száz aranyat adtam volna egy péceli 
szúnyogért — kiáltotta kétségbeesetten s dü- 
hében beledobta sapkáját a kútba. Loccs, 
odalett a világlátott cinkotai bíró sapkája s 
fölzavart a víz színéről egy sereg szúnyogot, 
akik nagy muzsikálva szálltak föl a kútból. 


— 7ine-zene, zine-zene, száz arany a szú- 


nyogzene! 

— Szúnyog, szúnyog! — lelkendeztek a pé- 
celiek s boldog volt, aki egyet megkaparint- 
hatott a drága muzsikásokból. Hazavitték 
őket, kalickába zárták, gondjukat viselték, 
mint ahogy megérdemli az afféle száz ará- 
nyas portéka. 

Azóta van Pécelen annyi szúnyog, mint a 
rojt. Amelyikteknek száz aranya van, vehet 
belőle. Aki jól tud alkudni, az kilencvenki- 
lenc aranyért is kaphat. 


Hi 


Vida Győző rajza a 


Fecske Csaba 
KEKrdő 


Messzi vadonba? 
zúg a fa lombja, 
hallgat a gomba, 
Rőt avaron, 
sombokor alján 
dér tüze halvány, 
fűbe lapulva 
őzpatanyom 


Alszik a kőris, 
alszik az őz is, 
csillagot őriz 

éjjel a lomb 
Pilled a kis gyík, 
csak szeme izzik 
Csönd-moha kékül, 

s fölkel a Hold 


Donkó László 
Tiszai nóía 


Tisza partja meredek, 
nem járják azt a keszegek. 


Ott a halász gyalogol, 
s ladikol gyors ladikon . . . 


Tisza árja de magas, 
ezüstös meg aranyos. 


Úsztathatsz ott tekenőt, 
foghatsz békát, brekegőt. 


Ha megunod magadat, 
szórj a vízbe halakat! 


Ugrass vízen kavicsot, 
ne szegedi papucsot! 


Rákot fogjál legelébb, 
bömböl, aki belelép! 

Bakó Ágnes 
Tűücsi., a farmer 


Tücsi a születésnapjára 
nadrágot kapott. Méghozzá: 
farmert, a legutolsó divat sze- 
rint! Nem is tudom, hol tett 
szert a mamája akkora falat- 
nyi  farmernadrágra, mint 
amilyen neki kellett?! 

Tücsi rettentően örült. Tüs- 
tént fel is próbálta, aztán 
megkérte a papáját, vegye le a 
falról a nagytükröt, és állítsa 
a földre, mert ő mindig csak 
a fejetetejét látja a tükör- 
ben, márpedig ezt a farmert 
tetőtől-talpig látni szeretné! 
Tücsi jó alaposan  meg- 
nézte magát, és elégedetten 
bólintott: 

— Ez olyan! — mondta, 
majd elkérte a strandkalapo- 
mat is. A kalap karimája 
pontosan a háta közepéig ért, 
de Tücsit ez szikrányit sem 
zavarta. Hátrafont karral, las- 
san és büszkén lesétált a lép- 
csőn. 

Jókora kertjük van. Tíz 
percig is eltart, míg valaki a 
végébe ér, különösen, ha az 
a valaki olyan aprókat lépe- 
get, mint Tücsi. Ugyszólván 


már csak a nagy szalmakalap 
látszott, amikor Évi utána- 
szaladt. 


— Gyere! — mondta — 
Hintázzunk! 

— Nem — rázta szalma- 
kalapos fejét Tücsi. — Én 


most sétálok és fütyülök. — 
Azzal hátrafont karral tovább 
lépegetett. Száját összecsü- 
csörítette, s időnként olyas- 
féle hangokat fújt a levegőbe, 
mint egy rozoga vicinális. 

— Akkor gyere, nézzük 
meg a kis kacsákat! — aján- 
lotta Évi, mire Tücsi elgon- 
dolkodva megállt. Rövid töp- 
rengés után úgy döntött, hogy 
a kis kacsákat meg lehet nézni 
farmerben is. 

— Jó — mondta és oda- 
nyújtotta kezét Évinek. 

Aki nem járt még baromfi- 
udvarban, el sem tudja kép- 
zelni, mi az, hogy hangzavar 
és felfordulás! A nagyanyu 
baromfiudvara különösen 
káprázatos volt. Lakott ott 
két öreg pulyka: Tercsi meg 
Tóni. Két öreg kakas: Miska 
és Marci, három vénséges- 


vén tyúk: Katyi, Lina meg 
Cecil, végül két liba-aggas- 
tyán: Gazsi és Gedeon. Nagy- 
anyu ugyanis mindig elke- 
resztelte az állatait, akik ettől 
eltekintve háborítatlanul él- 
degéltek az udvarban. Öregek 
és méltóságosak voltak mind, 
a kis kacsákat kivéve. 

A kis kacsák nyolcan vol- 
tak és Cecil felügyelete mel- 
lett, bukdácsolva totyogtak a 
napsütésben. 

— Aranyosak! lcipici ka- 
csikák! — guggolt le hozzá- 
juk Evi. Cecil sandán, gya- 
nakodva pislogott, s hogy Évi 
nem tágított a kacsák mellől, 
féltékenyen közelebb jött. 
Felborzolta a tollát s mérge- 
sen káricált. 

— Hess, Cecil! — szólt rá 
türelmetlenül Évi. — Most 
nem hozzád jöttünk! — De 
Cecil meg se mozdult. Ha 
megfordult egyáltalán valami 
abban a kevéske tyúkeszében, 
az éppen az volt, hogy: , A kis 
kacsák közelébe pedig ne me- 
részkedjék senki! Évi se!" 

Az udvar végéből, széttárt 
szárnnyal, gágogva megérke- 
zett Gedeon is. 

— Eredj innen, Gedeon! — 
tolta félre az útjából Evi, de 
Gedeon se értett a szóból. 
Evinek váratlanul ragyogó öt- 
lete támadt. 

— Tudod, mit? — mondta 
Tücsinek —, játsszuk azt, 
hogy , Rút kis kacsa! — 
Rámutatott az egyik kacsára. 

— Ez lesz a rút kis kacsa 
gyerekkorában, és amikor 
már hattyú lesz, akkor nem ő 
lesz, hanem Gedeon! Jó?! 

— Neem — rázta meg a fe- 
jét Tücsi. — Gedeon sose le- 
het hattyú, mert ő mindig 
liba volt. Én azt játszom in- 
kább, hogy farmer vagyok. 

— Milyen farmer? 


— Hát olyan, akinek szal- 


makalapja van, és sok libája, 


és sok kacsája! — mondta 
Tücsi. 

Évivel lehetett egyezkedni. 
Máris futott a szakajtóért. 


— Akkor én leszek a far- 
merné! — kiáltott vissza a 
válla fölött. Felkapta a sza- 
kajtót, s szaporán röpítette 
szét a felmarkolt szemeket: 

S PL ez DE a s DUEL aa 
pi. . . . pi! — ahogyan nagy- 
anyu szokta. A tollasnép pil- 
lanatok alatt körülvette, csak 
Cecil nem mozdult a kacsák 
mellől. 


— Farmerné! — rendelke- 
zett Tücsi. — Legyél szíves 
etessed meg Cecilt is, mert 
magától nem akar! 


— Cecil! Cecil! — csóvál- 
ta fejét rosszallóan a far- 
merné. 


— Azonnal gyere ide szé- 
pen! Aki nem eszik, tudd 
meg, sovány lesz, akár a kis- 
ujjam! 

— De beszélhetett Cecil- 
nek! Hiába toppantott a lá- 
bával is, az csak annyit mon- 
dott: , koty-koty..." — azt 
is a kacsáknak mondta, mert 
újabban csak velük törődött. 
Évi méregbe gurult. Tücsi 
markába nyomta a szakajtót, 
hóna alá kapta Cecilt, és min- 
den tiltakozása ellenére be- 
tuszkolta a ketrecbe.: 


— Így ni! — mondta és elé- 

A rajzokat Barát Gellért, Majercsák József és Balog Erika készítették 
Budapest, Medgyessy Ferenc úti Általános Iskola 


be szórt egy marék kukoricát. 
— Majd, ha megetted, ki- 
jöhetsz. 

Cecil szaporán kapdosta 
csőrével a szemeket. Közbe- 
közbe a kacsákra pislogott. 
Tücsi éppen akkor vette azo- 
kat kezelésbe. 


— Ezeket most meg kell 
tömni! — jelentette ki. — 
Csak akkor híznak! 


— Én nem tudom, hogyan 
kell ilyen pici kacsákat meg- 
tömni. . . — mondta Évi vo- 
nakodva, mire Tücsi elnézően 
legyintett. 


. — Én tudom — közölte. — 
En farmer vagyok. Idenézz! 


— Balkezével kivett egy ma- 
got a szakajtóból, a jobbal 
meg elkapott egy kis kacsát. 

Cecil kétségbeesett káricá- 


lásba kezdett a rács mögött, 
de senki sem törődött vele. 
Tücsi a nyakánál fogva ma- 
gasba emelte a kacsát, majd 
nagy kényelmesen leült vele 
a földre, hogy csőrébe dugja 
a magot. 


Hanem a kacsa nem moz- 
dult! Behunyt szemmel fe- 
küdt Tücsi két térde között. 


— Ni — mondta meglepve 
Tücsi —, ez megdöglött... 
és rosszalló fejcsóválással 
másik kacsa után nyúlt. 


Cecil most már felborzolt 
tollal a rácsnak ugrott, és ká- 
rált ahogyan a torkán kifért. 
Tücsi ezalatt magasra emelte 
a másik kacsát is. 


— Sőt! — kiáltotta fel- 
háborodva. — Ez is megdög- 
lött! 


De akkor már nemcsak 


Cecil — lármázott, visított 
Evi is. 

— Apuuuuu! Anyuuuuu!l 
Nagyanyuuuuu! — visított, 


s rémülten rántotta fel a föld- 
ről Tücsit. — Gyere! Meg 
kell mondani, mi történt! 
— borzongva a mozdulatlan 
kacsákra nézett. . ., és akkor 
egyszerre csak a kacsák ki- 
nyitották szemüket, s pana- 
szos hápogással lábraálltak. 
Evi elsírta magát örömé- 
ben. 

— Nem döglöttek meg, Tü- 
csi! Csak elájultak! 


— Akkor meg kéne őket 
tornáztatni! — ajánlotta Tü- 
csi, de Evi gyorsan kiengedte 
Cecilt a ketrecből. Cecil nagy 
szárnyverdesve és rikácsolás- 
sal rohant elő a ketrecből. 
Egyenest Tücsinek ugrott, s 
kemény csőrébe kapta Tücsi 
apró mutatóujját. 

— Buta Cecil! — visított 
Tücsi. — Én farmer vagyok! 
Nem látod?! 

— Juuuuj! — visított Évi 
s amilyen gyorsan tehette, ki- 
rángatta Tücsit a baromfi- 
udvarból. Cecil, dühös kári- 
cálással rohant utánuk. A ka- 
punál aztán megfordult, s bé- 
késen kotákolva a kacsáihoz 
totyogott. 

Tücsi jó ideig csendesen 
állt a kerítés mellett, aztán 
odanyújtotta kezét Evinek. 


— Azt lesheti az a buta Ce- 
cil, hogy én még egyszer ide- 
jöjjek farmernek! — és sér- 
tett büszkeséggel hátat fordí- 
tott a baromfiudvarnak. 


4 ft él ; zó nék 58 e 
. Rákos Sándor versei 


Él Ezer fecske 
. Távoli partokon, 

.  viola-égen, 

. elindul a hajnal 

b. fehér S japtáző 


[/ Csúcsról csúcsra lépked — 


. fényes uszálya 

. beleakad itt is, ott is 
. fába-virágba. 
Nézzétek: itt lép a 
kert alatt éppen! 
"Éva TÖDHE 


te Hz 
Mikorra azégi 
házban stérnek, 


" a földeken fölhangzik az 
aratóének. 


Toboz-szedők 
Fenyőtobozt gyűjt 
Gyurka, Klára — 
megtelik a kosárkájuk 
nemsokára. 


Minden toboznak 

nevet adtak: — 

ezt bölénynek nevezték el, 
azt vadkannak. 


Diadal lesz az 

út hazáig, — 

a sok toboz-állat ritka 
kinccsé válik. 


Ily állatok messze földön 

nem akadnak. — a 
De élelem hol terem majd 
ennyi vadkannak? 


Wiízrakó 


Tégy a tűzre, hadd lobogjon, 
hadd törjön a fellegekbe! 

Az árnyakat messze űzze 
lánglovasók hősi kedve. 


Csillogjon hát, ragyogjon hát 
fegyverük nyilalló éle, 

ahogy büszkén fölkaptatnak 
az ég bársonymezejére! 


. 


Perjési Péter 4/c 
munkája, 
Budapest, 

Egry József úti 
Általános Iskola 

Papp Márió versei 


Mostanában 

hogy kicsit nagy vagyok 

kezdem nem érteni a bácsikat és néniket 
mitől öregek még 

mikor csak pár évvel 

fiatalabbak nálam 


Két kézzel se bírom az ablakot betenni 
úgy dől a meleg rajta 

erősebb nálam 

igaz 

ha esik 

annál is gyengébb vagyok 


Egyszer 

kavicsot szedtünk 
apám meg én 

végül a zsákmány 
— jó maroknyi — 
rám bizatott 

s indultunk hazafelé 


és én otthon 

napokig kerültem a tekintetét 
nem szóltam nem kérdeztem 
szégyenkeztem 


máig sem tudom 
mit feleltem volna ha számonkér 


hogy magyaráztam volna meg 
véletlen volt 


nem tehetek róla 
hogy az úton 
egyet elvesztettem 


Írta Joó Katalin 


Az évnyitón idegenkedve méregették iezkeájetáás ag 
rekek. Legalább nyolc, ha nem tíz iskolából kerültek az 
új lakótelepre, annak is lilafalú iskolájába. 

Azt mondta a tanító néni: ; 

— Szeretném, ha példát mutatnátok a kisebbeknek, 
elvégre harmadikosok vagytok már! Különben az osz- 
tályunk az elsősökével szomszédos. , 

Szó, ami szó, a vadonatúj harmadik bé ezt a jársz 
tot nem túlontúl nagy lelkesedéssel vette tudomásul! 
Példaképek legyenek? A példakép nem kergetőzik kő 
udvaron, nem húzza meg a lányok copfját, és nem szó 
bele a mások beszédébe. Egyszóval nagyon unalmas 
dolga lehet. . . f ; 

Még nagyon is méregették egymást, amikor teja 
délután úttörőbe jöttek. Sütött a nap. Jó lett ben a 
labdát rúgni, vagy legalábbis pancsolni egy keveset a kö 
zeli patakocskánál. 5 ; 

— Hetedikes testvérrajunkkal ismerkedünk, ezenkí- 


vül megválasztjuk a tisztségviselőket! — jelentette be 
a tanító nénijük. irkótól 
— Mi lesz a nevünk? — kérdezte Jutka Pirkótól, a 


padtársától, akivel úgyahogy összeismerkedtek már. 
Pirkó vállat vont. ú új 
. — Mi a régi iskolában Pingvinek voltunk. 93 aa 
viccesebb név kellene, mondjuk Pinocchió vagy korm 
TÁN aa FA s 
— Mi az a kormorán? — csatlakozott hozzájuk Zoli. 
Pirkó elgondolkozott. 
— Azt nem tudom, de szép neve vállexs kid 
— Jó vicc! — így Zoli —, a ee éságsánnt rágás; 
is szép neve van, mégsem adnám egy őrsnek! 


s e— 


— Hogy hívják? — paprikásodott meg Pirkó kedve. 

— Hogy, hogy, hogy? Mint minden rendes kutyát. . . 
Bundinak ! 

Ezen egészen az iskoláig nevettek. Bundi őrs, vauuuuu! 
Ez lenne a csatakiáltásuk, vagy éppenséggel őrsi induló- 
juk. Pirkó meg Jutka felváltva ugatott és vonyított. 

— Nem lehet a lányokkal komolyan beszélni! — szö- 
gezte le Zoli Gabi barátjának. 

Az úttörőszobában tovább javasolgattak. Kicsit fél- 
szegen, nagy szünetekkel. Igen gyakran szerepelt az, 
hogy , nálunk a régi iskolában", vagy , a tavalyi őrsünk". 
Három őrs alakult. Gabi kifejtette abbéli óhaját, hogy 
jobb lenne, ha az övék csak fiúkból állna, mert a lányok 
nem szeretnek focizni, meg indiánosdit játszani, és ő 
különben a Mohikán őrsi nevet javasolja . . . Erre a fiúk 
nagy vitába fogtak: némelyek a Robin Hood nevet 
választották, mások meg a Winnetoura szavaztak. Így 
végül is Indián őrs lett a nevük. 

Tigris nevet választottak tízen. Ők ezt előre meg- 
beszélték. Egyikük elhozta a nagybátyja gépkocsijából 
a kabala kistigrist. Ezentúl nem az autó ablakában bó- 
logat, hanem kölcsön jön és másodállásban névadóként 
tisztelhetik. 

— Anyu megígérte, hímez majd őrsi zászlót! — ug- 
rált lelkesen az egyik lány. 

Pirkó meg Jutka összenézett. Gabi és Zoli is őrstelen 
volt, nyilván együvé kerülnek. De névtelenek lesznek? 
Vajon ki lesz a névadójuk? 

És akkor valami történt. 


Sok esztendő múlva, amikor Jutka és Pirkó felnőtt 
volt már, Gabi, Zoli meg a többiek ugyancsak, így me- 
sélte el a lányának Pirkó: 

— Az úttörőszoba az első emeleten volt. Azon a dél- 
utánon látogatónk érkezett, éppen, amikor a legtanács- 
talanabbak voltunk. Olyan volt, akár egy picinyke 
tündér . . . 


Pedig minden volt az, csak éppen nem tündér! Csóró 
kis veréb kocogott az ablak üvegén, csiripelt néhányat. 
Talán olyasmit jelzett, hogy ha jön a tél, ne felejtkezze- 
tek el rólam, és népes családomról! Vagy, hogy jó időnk 
van, messzi még a hideg, bár a hajnalok már ködösek 
szeptemberben —, de azért jó dolog élni ilyen parányi 
madárként is! 

És akkor Jutka odamutatott az ablak felé. A hirtelen 
mozdulatra eltűnt a madár. De Pirkó később esküdött, 
hogy szavazás után visszatért, bólogatott, sőt, még ka- 
csintott is rájuk! Pirkónak mindig élénk volt a fantá- 
ziája. Egyszer a csurgó mellett János vitézzel találkozott, 
és pontosan olyannak találta, ahogyan Petőfi leírta az 
alakját. 

Meglehet, valóban kopogott a veréb. Megtehette. 
Addigra elhangzott Pirkó javaslata: — A legsemmibb 
kis madár a veréb, mégis kedves és hasznos. Legyen ez 
a nevünk! 

Valóban, még a legkisebb kisdobos is tehet valamit 
kedvesen-vidáman, mindig mindennek örülve. Lám, ez 
a parányi madár átvészel telet, hideget, vidáman csipog, 


parányi golyószemével tekint a világba. Szívósságz 
revalósága igazán megteheti őrsi madárnak! 

— És mi lesz a csatakiáltásunk, meg az indulói 
kérdezte valaki. Végül Jutka megoldotta : 

— Majd Pirkó kitalálja! — s hogy Gabi meg 
sértődjék meg, hozzátette —, a fiúk segítségével! 

Így aztán mire a hetedikes testvérraj megérke 
közös játékra és ismerkedésre —, a három újdo. 
felsorakozott és bemutatkozott nekik: Indiánok 
sek meg a Verebek. 

— Indián meg Tigris félelmetesek, de sok 
veréb együtt erősebb — harsogták az alkalmi mor 
Jutkáék. Hazafelé menet Gabi megjegyezte, neki 
otthon egy papagájuk. Lehetne az az őrsi állati 
végre a madár, az madár, akár papagáj, akár. 
Kiderült, hogy Jutkának meg egy befőttes üvegb 
balatoni nyaralásból hazahozott kagylója van! 

— Én már láttam! Olivérnek hívják! — dics. 
Pirkó. 

Csend lett. Mert egy kagyló, , akit" Olivérnek ! 
— ennél megdöbbentőbbet nemhogy egy őrsnyi 
de az egész újdonsült harmadik bé együttesen se 
kitalálni! 


Azt játszom képzeletben, hogy az 
a harmadikos kisdobos, aki jelenleg 
kilenc esztendős, 2000-ben, az ezred- 
fordulón pontosan harminc lesz. 
Egy szép napon becsöngetnek hozzá 
a közeli iskola kisdobosai. Faggatni 
kezdik. Minden szavára ügyelnek, 
tán még magnót is visznek maguk- 
kal. Neki pedig mesélni kell 

Vajon miről mesél majd, ha az 
1979—80-as úttörőévről faggatják? 

Megpróbálom helyette  elmon- 
dani! 

— 1979-ben, a Gyermekek Nem- 
zetközi Évében, szeptemberben meg- 
tartottuk a csapatzászló ünnepét, 
csakúgy mint máskor. Ez a Nép- 
hadsereg napján, szeptember 29-én 
volt. Bevált szokás, hagyomány, 
hogy addigra a zászló alá rendező- 
dött a csapat. A rajok készen álltak, 
az őrsök, ahol kellett, újjáalakultak. 
Nevük is volt; Pinocchió, Mohikán, 
Róka, Vadvirág — a pajtások ki- 
fogyhatatlanoknak mutatkoztak a 
névválasztásban. Az őrsi zászló tisz- 
tán lobogott, a tisztségek viselői 
pontosan tudták, milyen feladatuk 
lesz az eljövendőkben. Az ötletláda 
teli javaslatokkal, észrevételekkel és 
ötletekkel. Havonta egyszer meg- 
beszéltük, mi minden gyűlt össze 
benne. 

Az 1979--80-as év jelmondata: 
TETTEKKEL A MI VILÁGUN- 
KÉRT! 

Hogy jelmondatunk megvalósul- 
jon, abban segített a 4 -- 1. Ez az el- 
nevezés olyan, akár egy matek- 
példa! Ebben a mi 4 3- 1-ünkben 
sok minden lehetőség rejtőzött. 

A legelső feladat a négy közül a 
lakóhely felszabadulásához és az azt 
követő időkhöz kapcsolódott. Bi- 
zony, mai és eljövendő kisdobosok 
— 1980-ban 35 esztendős lesz a sza- 
badságunk! Innen kapta ez a fel- 
adatrész a szabadság nevet. 
KISZ-esek, úttörők segítségével aka- 
dályversenyeket rendeztünk és állo- 
másvezetőknek régi úttörőket hív- 
tunk meg, s olyan tanárokat, akik 
valamikor csapatvezetőink voltak. 
Általában a régiekre nagyon számí- 
tottunk mindig és nem hiába. Sok 

olyan nyugdíjas, aki a felszabadulás 
előtt lett felnőtt, jött nemcsak ezekre 
a versenyekre, hanem minden csa- 
patrendezvényünkre. Meglátogattak 
minket a párt veteránjai és patronáló 
üzemeink dolgozói. Meséltek a fel- 
szabadulás előtti életükről, és arról, 
hogyan harcoltak a fasiszták ellen. 
Még a Partizánszövetségnek is írtunk 
levelet, s olyan elvtársakkal ismer- 
kedtünk meg, akiknek addig csak a 
könyveit, visszaemlékezéseit olvas- 
tuk. Felkutattuk azoknak a szovjet 
katonáknak a hozzátartozóit, akik- 
nek az emlékét, sírját ápoltuk. Virá- 
got préseltünk, és földet küldtünk 
szép szokás szerint rokonaiknak. 

Tulajdonképpen nem volt nehéz 
dolgunk! Ahol a csapatkrónikát 
rendben vezették, ahol névsorba 
szedve szerepeltek a felkereshető 
elvtársak, ott csak folytatnunk kel- 
lett azt, amit a felszabadulás tizedik, 
huszadik, harmincadik évforduló- 
jára a korábbi kisdobosok és úttö- 
rők elkezdtek. A címek, fényképek 
gyűjteményét kiegészítettük csupán, 
de ez is munka volt, kutatómunka, 
hiszen az utánunk következőket is 
segítettük ezzel. 

A 4-1 második része hasznos 
cselekedetek végzése volt. Értékeket 
mentettünk, és értéket teremtettünk. 
Hogyan? Például — egészen hétköz- 
napi módon — lefestettük napkö- 
zink rozoga padjait. Persze szak- 
ember, szülő irányított bennünket. 
Közben énekeltünk és bekapcsoltuk 
az iskolai hangos újságot. Csapat- 
vezetőnk régi magnófelvétellel ör- 
vendeztetett meg bennünket. Érde- 
kes volt meghallgatni saját édes- 
anyánk úttörőkori hangját, és édes- 
apa ugyancsak gyerekkori versmon- 
dását! Ezek a régi felvételek a 
, Hang-kincstárban" pihennek, szá- 
mozva, leltározva, Állandó felfrissí- 
tésüket, ápolásukat a közeli lak- 
tanya híradós katona ifijei végzik. 

A harmadik feladat a sport volt. 
Játékokat gyűjtöttünk, és megtanul- 
tuk azokat. Elhatároztuk, megtanu- 
lunk úszni, kerékpározni — ez a tú- 
rázásokkor kivált hasznosnak bizo- 
nyult! — és sakkozni. Az utóbbi a 


4t1-el előre! 


téli délutánok unalmát űzte el. Reg- 
gelenként és esti tévétorna idején 
az ablakban találkoztunk. Friss le- 
vegőn tornáztunk legalább tízperc- 
nyit. Kirándulásainkra meghívtuk az 
úttörő testvérrajokat csakúgy, mint 
a patronáló elvtársakat és szülein- 
ket. Rövidebb úton a veteránokra is 
számítottunk. Hej, azokat a közös 
szalonnasütéseket még nagyszülő ko- 
runkban is emlegetjük majd! 

A negyedik feladattal minden nap 
találkoztunk. Igaz, ennek a köre a 
család volt. Érthető — az ember 
családban él, és a család állandóan 
jelen van, még akkor is, ha személy 
szerint nincsenek ott. Mert anyu cso- 
magolja az uzsonnát, apuval érte- 
kezletre járnak a szülői munkaközös- 
ségbe, helyet adnak a kertünk végé- 
ben az őrsi búvóhelynek, segítenek 
az őrsi zászlót elkészíteni, és ötletet 
adnak a csatakiáltáshoz. Ha kedvük 
van és idejük, elmondják azt, ami 
úgy kezdődik, hogy: , Tudod, ami- 

, 


kor én iskolába jártam és kisdobos, 
meg úttörő voltam. . .!" 

Hát ezt mesélhetnék a 2000-ben 
kérdezősködőknek . . . 

Mit mondtok? Hogy a 4-1 hol 
marad? 

Azzal még várnunk kell! 1979. 
november 22-én kezdődik a VII. 
Országos Úttörőparlament tanács- 
kozása Debrecenben. A --I felada- 
tot onnan kapjátok ! 

Íme, dióhéjban a következő év 
feladatai. Ezekre épül a program, 
amely érdekes, izgalmas, tanulságos, 
szórakoztató lesz — de csak akkor, 
ha mindnyájan a szívünket, mun- 
kánkat és ötleteinket adjuk hozzá! 


A rajzokat 

a kazincbarcikai 
Május 1. úti 
Általános Iskolából kaptuk. 
Készítette 

Nagy Dóra 

és Takács Ágota 


LUKÁCSY 
ANDRÁS: 


Osztrák fiatalok játéka a szabad- 
ban. Játéktérül rendszerint fás lige- 
teket vagy cserjéseket jelölnek ki, 
olyan terepet tehát, amelyen könnyű 
elrejtőzni. Minél nagyobb a játék- 
tér, annál jobb, de határait előzőleg 
pontosan meg kell jelölni. 

A játékosok száma nincsen korlá- 
tozva. Kezdetben választanak egy 
vadászt, a többiek az őzek. A vadász- 
nál van a kürt (vagy síp). Kezdéskor 
mindnyájan a játéktér közepén áll- 
nak, és a vadász jelére mind szerte- 
futnak. A vadász igyekszik az őzek- 
ből egyet vagy többet leteríteni, azaz 
megérintéssel elfogni. A leterített őz 
foglya lesz, és be kell állnia mellé 
hajtónak. A vadász arra törekszik, 
hogy már a kezdésnél egy-két hajtót 
szerezzen, akik aztán szintén leterí- 
tenek majd őzeket. A hajtókat valami 
feltűnő jellel meg kell jelölni. 

Az őzek most a játéktér teljes te- 
rületén szétszóródnak. Igyekeznek 
minél messzebb kerülni, és jól el- 
bújni. A vadász és a hajtók a keresé- 
sükre indulnak. A leterítés csak ak- 


kor érvényes, ha valakit kézzel megf 

érintenek; az észrevett játékosnak 


lehetősége van a futásban keresni/ 
menedéket. Sőt meg is nehezítheti" 


a vadász dolgát; fára mászhat, szik- 
lára kapaszkodhat, s minthogy csak 
kézrátevéssel lehet elfogni, a vadász 
vagy az egyik hajtó kénytelen utána 
kapaszkodni. 

Időről időre a vadász köteles kürt- 
jébe fújni, hogy az őzeket tájékoz- 
tassa hollétéről. Másfajta kürtjelek 
a hajtóknak szólnak, ezek ilyenkor 
a vadászhoz gyűlnek, hogy utasítá- 
sait meghallgassák. Mégis idővel 
egyre több hajtója lesz, és az őzek 
száma egyre fogy. Az az őz, amelyik 
utoljára marad életben — nyert. 

Ebben a játékban legalább öten 
vesznek részt, de nagyobb csoport is 
játszhatja. A játékosok vonalban 
felsorakoznak, velük szemben áll a 
játékvezető. Két kezét mindenki 
előrenyújtja, és tenyerét összeteszi. 

A játékvezetőnél egy kavics van, 
és a vonal előtt ide-oda sétálva úgy 
tesz, mintha a játékosok tenyerébe 
akarná ejteni. Aztán váratlanul való- 
ban belepottyantja valamelyik össze- 
fogott tenyérbe. Akihez a kavics ke- 
rül, az azonnal futásnak ered, el- 
szalad egy előre kijelölt pontig, és 
onnét vissza, hogy a kavicsot a játék- 
vezetőnek visszaadhassa. A többi já- 
tékos üldözőbe veszi, és megpróbál- 
ják elfogni, amíg a mezőnyben van. 
A vonalon már nem foghatják el. 
Ha a futó visszatér anélkül, hogy 
időközben el tudnák fogni, a követ- 
kező menetben elfoglalhatja a vezető 
helyét. Ha azonban időközben el- 
fogják, az a játékos lesz az új vezető, 
aki először megérintette. 


/MAGYAR. JÁTÉK / 


Tevénk három részből áll: első pár 
lába (1), hátsó (2), feje és törzse. 
A szaggatott vonalnál vágjátok be a 
törzset, és a többi részt, s úgy illesz- 
szétek össze. A mi tevénk piros színű 
kartonból készült, de elképzelhető 
bármilyen színből — sőt tarkán is. 
Egész karavánt készíthettek belőle! 
(Sárvári Kálmánné debreceni tanár 
néni ötlete.) 


népek játékai 


Legalább hat-nyolc játékos játszik. 
Az egyik játékos lesz a kofa, a másik 
pedig a vásárló. A többiek leguggol- 
nak, és karjukkal átfogják a térdü- 
ket — ők a csirkék. 

A vásárló a kofa elé lép, és meg- 
kérdi: , Van-e csirkéje eladó?" Mire 
az válaszol: , Hogyne, nagyon szép 
csirkéim vannak." Újra a vevő: 
, Megnézhetném?" , Csak tessék!" 
Erre a vásárló a csirkék mögé megy, 
és sorban megérinti őket: , Ez nem 
tetszik nekem, mert túl öreg." , Ez 
rágós húsú." , Ez nagyon sovány." 
vagy , Ez túl bőrös." stb. Az egyik- 
nél aztán azt mondja: , Ez igen, ezt 
megveszem." 

Ekkor a kofa és a vevő a kiválasz- 
tott csirkét egy-egy karjánál fogva a 
levegőbe emeli, alaposan meghintáz- 
tatják, és így szólnak: , Te jó csirke 
vagy. Összekulcsolod a kezed, és 
nem nevethetsz." 

Ha az áldozatul választott csirke 
mosolyogni vagy éppenséggel ne- 
vetni kezd, illetve a térdén összekul- 
csolt kezét szétnyitja, a játékból ki- 
esik. 


Görög Júlia rajzai 


gy A RE szg 


Megijesztett 
kilenc. 
másodikos 6 : 


Terka csaknem beesett az ajtón. A küszöb 
állt útjában, mint már annyiszor, ha izgatott 
volt. ki 

— Képzeld, Mari! A gyerekek téged vá- 
lasztottak őrsvezetőnek ! 

— Engem? Kik? 

— Jaj, hát a barátaim! Magyar Gyuri, Ör- 
dög Ildi meg a többiek. Tanító nénink már 
beszélt is a rajvezetőddel. Ő javasolt, de 
mondta, hogy azért nem árt téged is meg- 
kérdezni a dologról. Most kérdezlek. 

— Hallom. És egyáltalán nem tudom, mit 
feleljek — hűtöttem le Terkát. — Te egy- 
magad sem hallgatsz rám soha, és ha téged 
megszorozlak tízzel... No, nem, kishúgom. 

— De Mari, most nem cipőtisztításról vagy 
holmi porrongyrázásról van szó. Ez egészen 
más. Es mondd, egyáltalán honnan veszed, 
hogy engem tízzel kell megszoroznod? Csak 
kilencen vagyunk. A legtöbben szófogadób- 
bak, mint én. Igaz, rosszabb is akad nálam — 


tette hozzá a húgom, aztán igyekezett valami 
hatásosabb szöveggel folytatni a rábeszélést, 
de elakadt. Nyilván meglepődött. Szerinte 
mindig, minden egyszerű. Ez a megválasztás 
is ilyen lehetett. Az osztálytársai ismertek, 
mert tavaly mindig én kísértem haza Terkát 
az iskolából, s olyankor velünk jött az osztály 
egyharmada. Amikor a rajösszejövetelen ki- 
alakították az őrsöket, a vele egy csoportba 
került fiúk és lányok rám szavaztak. Terka, 
persze, büszke volt, s ezzel az őrsvezető ügy 
szerinte lezárult. Hazajött, boldogan elmond- 
ta az újságot, most meg, tessék! 

Terka hallgatott. Átöltözött és durcás kép- 
pel összerámolta a másnapi iskolai holmiját. 
En is hallgattam. Olvastam tovább. Illetve 
végigfutottam a sorokon, de hamar rájöttem, 
hogy nem értek semmit. Így aztán nem la- 
poztam, csak tartogattam a könyvemet és 
gondolkodtam. 

Másodikban, év elején még minket sem 
lehetett volna igazi őrsnek nevezni. Mi azért 
annak hittük magunkat, örültünk egymásnak, 
és hamarosan tényleg igaziak lettünk. Igazi, 
közös örömökkel, igazi, nehéz munkával — 
igazi barátok. Ők miért ne? 

A vacsoránál csupa semmiségről beszél- 
gettünk. Már azon voltam, hogy ezt mondom: 
, Szép időnk van, nemde?" — csak nem akar- 
tam, hogy Terka vagy a szüleim azt higgyék, 
idétlenkedem. Egyszerűen jó kedvem lett. 
Beláttam ugyanis, hogy kilenc másodikostól 
félni gyengeség. A felelősséget latolgatni azon- 
ban nem gyengeség. Sőt, kötelező! Mégis 
csak tudnom kell, mit vállalok, elvégre bíz- 
nak bennem. Kilenc másodikos, egy egész 
alig-őrs ! 

Ugy intéztem, hogy egyszerre kerüljünk 
ágyba. 

— Terka, figyelsz? Elvállalom. Szívesen le- 
szek az őrsvezetőtök. Csak, tudod, olyan hir- 
telen jött. Megijedtem egy kicsit. 

Terka, mint a rugó, pattant fel, és hurrá 
kiáltással, hozzám vágta a kispárnáját. En 
vissza. A párnacsata mégis elmaradt. Terka 
ült az ágyán és nagy műgonddal rázogatta, 
ütögette a párnáját. Aztán egy darabig simo- 
gatta, mint valami macskát, majd így szólt: 

— Szombaton a könyveim mögött is le- 
törölöm a polcot. 

—. Majd meglátom — feleltem, mint már 
annyiszor, pedig most hittem a húgomnak. 
Már két hete kértem, rakja rendbe egy kicsit 
a könyveit, és legalább néha törölje le a polcát. 

Máris Mária, őrsvezető 

JAAANAOTK Vett 


Írta: Papp László Rajzolta: Nagyvári László 


Hi ETTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTÁTT Csirke bazsalikommai. Nemrégiben ételbemutatót tartottak a nyíregy- 
zen — éra CA házi 5. számú iskolában. A Nemzetközi Gyermekév alkalmából megrendezett 
az j6 különös kiállítás zsürije is a gyerekek közül került ki. A bírálók kóstoltak, 

újra kóstoltak, majd döntöttek. Íme a végeredmény: a legfinomabb a bazsa- 

likomos sült csirke és az almás piskóta, csokoládés öntettel — holtverseny- 
ben. Végre egy zsüri, amelynek nem a helyzete volt nehéz, hanem a szíve, 

amiért nem fért több bírálni való a pocakjába! 3 


: Csibészke grund. A népszerű rajzfilm figura nyomán így nevezték el a 
Somogy megyei Marcali új sportpályáját. A Berzsenyi lakótelep büszkeségét 
a Nemzetközi Gyermekév tiszteletére nyitották meg. Építését a Somogy 
megyei Állami Építőipari Vállalat marcali, 42. számú építésvezetősége kezde- 
ményezte. A hatméteres dróthálóval bekerített, ezerhatszáz négyszögöles 

Sz ELSO, RAG területen kézilabda-, kosárlabda- és focipálya várja a gyerekeket. A másfél- 

- : millió forintot érő Csibészke grund költségeiből egymillió forintot társadalmi 


E: Ézs munka teremtett elő. 
Dobra verjük 


Eszperantisták. A nagykanizsai Fabik Károly Úttörőház nemrég szervezte 
meg a dunántúli eszperantista úttörők első találkozóját. A baráti össze-. 
jövetelen volt műsor, kirándulás és minden, ami egy sikeres találkozón lehet 
— csak éppen a kisdobosok hiányoztak. Pedig nekik sem éppen haszontalan 
dolog tudni az eszperantóról: a lengyel Zámenhof azért szerkesztette meg 
ezt a könnyen megtanulható, nemzetközi nyelvet, hogy segítsen a nyelvi 
korlátok áttörésében, a világ népeinek közeledésében. 


Ki a leggyorsabb? Ezt igyekeztek eldönteni nemrég Galgamácsán a kis- 
dobosok futóversenyén. A járási vetélkedőn száznyolcvan kisdobos állt 
rajthoz és igen szép időeredményekkel végzett. A Pest megyei község kis- 
dobosvezetői és testnevelői elhatározták, hogy a versenyt ezután gyakrab- 
ban megszervezik. 


Ha elájul valaki. Akár elájul, akár más baleset éri az embert, jól jön 
a gyors segítség, az elsősegély. Így gondolták ezt az óbudai kisdobosok is, 
akik beneveztek a harmadik kerületi kisdobosok egészségügyi vetélkedőjére. 
A versenyző tizenhárom csapat közül a Mókus utcai ének-zene tagozatú 
iskola öttagú kisdoboscsapata szerezte meg a győzelmet. A budapesti 
vetélkedőn 22 kerület csapatai közül ugyancsak ők versenyeztek a leg- 
eredményesebben. Gratulálunk! 


A kalinyiniakért. A Szovjetunióban élő kalinyini úttörők levélben kértek 
segítséget elhatározásukhoz: minden emléket összegyűjtenek Kalinyinról, 
hazájuk és megyéjük nagy szülöttéről. Kalinyin megye testvére a magyar 
Somogy. Kaposváron városrészt neveztek el Kalinyinról, s a szovjet pionírok 
erről a városrészről is szeretnének minél többet megtudni. A Vörös Hadsereg 
úti iskola József Attila Uttörőcsapata vállalta a fényképek, újságban meg- 
jelent írások, jelvények és más dokumentumok összegyűjtését. Eredményes 
búvárkodást kívánunk! - 


. , 2 
Kamizsa jozog Rejtvényfejtők figyelem! Ebben az évben kilenc hónapon át vesztek részt 


a rejtvények megfejtésében. Beküldeni csak három alkalommal kell. Az első 


laaltag-bovagtas három hónapit (szept., okt., nov.) novemberben, a második harmadot (dec., 


jan., febr.) februárban, a márciusi, áprilisi és májusi megfejtéseiteket pedig 
május végéig adjátok postára. Tanácsoljuk, hogy minden hónap valamennyi 


Jun, $ Az a. rejtvényét fejtsétek meg, írjátok le rögtön egy levélbe, tegyétek bele a rejt- 
/ Z gt ? j vényoldal bal felső sarkán található számot is; beküldeni csak a fenti idő-" 
gillagnanina pontban kell. Válaszul egy-egy képeslapon közöljük, hogy a három hónapból 

mennyit fejtettetek meg helyesen. Az év végéig jól őrizzétek meg ezeket 


(1 
Hadd vagtasam a lapokat, nemcsak azért, mert ezekből fogjuk megállapítani kilenc havi 
2 üg " szorgalmas munkátok eredményét és az. érte járó könyvjutalmat, hanem 
vél a nevetős Hotdra, azért is, mert a három képeslap egymáshoz illesztve ..., no, de ezt majd 
meglátjátok az év végén. 


[dgtas Ham j " Emlékeztető egész évre. Ha a melléklet rajzait kivágjátok a, ,,minta- 
: 4 3 rajz" szerint rakjátok össze legyezőként. A zöld karikák közepét lyukasszá- 
Jud, a totd. fineee tok ki és fogjátok össze a legyező félbehajtott piros nyelével. A fehér lyuka- 
Ha e) 4 kon dugjatok át egy iratkapcsot és a hátoldalon hajtsátok szét a szárát. 

ú főtétel A négy feladatkör rajzban leclvasható, a ,,-- 17-ről a lapban olvashattok. 


megegyszer tebunt 4 Ha a feladat ismertté válik, akkor a legyező kérdőjeles lapjára ti magatok 


rajzoljátok rá. 


B dves LG Pagika! 2 Nemzetközi 


Postafiók 100 


Júniusban, tanév végén a budapesti 
XI., Egry József utca 3—11. számú 
általános iskola negyedik bé osztálya 
fogalmazást írt tanítóikról. A leg- 
jobbakat elküldték  szerkesztősé- 
günknek. Szeptemberi legelső posta- 
fiókunkat — gondolom — nem is 
kezdhetnénk ideillőbb levelekkel. 
Íme, néhány részlet: 

"Margit néni elsőben és másodikban 
volt velünk. Fáradozását nagyon meg 
kell köszönnünk, hiszen az írás-olvasás 
tudományát tőle kaptuk. Napközis 
tanáraink — Éva és Irénke néni — 
átnézték feladatainkat, kikérdeztek 
bennünket. Mégis maradt időnk a já- 
tékra! Sokat olvastunk közösen is, és 
játszottunk az udvaron. Megtanultam 
tőlük, hogy jó beosztással mindenre jut 
időnk. Noszticius Vilmos". 

Margó néni osztályfőnökünk és kis- 
dobosvezetőnk volt. Ha valami nem 
tűnt érdekesnek, ő valamilyen ötlettel 
azzá tudta tenni. Dicsér és büntet, de 
csak akkor, ha valaki valamelyiket 
megérdemli. Korompay Zsolt." 

nKicsit rossz arra gondolnom, hogy 
elválok az alsó tagozattól és valami 
új kezdődik az életemben. Nem felej- 
tem el legelső tanítóimat, bár biztosan 
megszeretem őket is, akik majd felső- 
ben tanítanak. Az én véleményem az, 
hogy minden tanár és minden felnőtt, 
aki a gyerekeket szereti, csak jó ember 
lehet! Dobos Angéla." 

A fogalmazások olvasása közben 
támadt az az ötletem, hogy megké- 

rem lapunk kisdobos és úttörő ol- 
vasóit: írjatok nékünk tanítóitok- 


ról, tanáraitokról, kisdobos- és 


úttörővezetőitekről! — Csokorba 
gyűjtve 1980 júniusi számunkban — a 
pedagógus napra — közöljük a leg- 
jobbakat. Külön öröm, ha rajzot is 
mellékeltek a levélhez. A borítékra 
írjátok rá a , T" betűt, mely tanítót, 
tanárt és nem tanulóvezetőt jelent. 
Határidő: 1979. november 15. A leg- 
szebb munkák könyvjutalmat kap- 
nak, és természetesen közöljük azo- 
kat. 

Az egri 5. számú iskola (Szovjet 
Hadsereg út 57.) két harmadik bé-be 
járó kisdobosa küldte el nékünk be- 
számolóját. 

Egyik szombat hajnalán horgászni 
mentünk. Nagyon jól felkészültünk erre 
a nagy kirándulásra. Mikor megérkez- 


tünk, kerestünk egy alkalmas helyet, 


ahol letelepedhetünk. A testvérem pil- 
langót akart fogni, de nem sikerült 
néki. Anyu sok szép virágot szedett. 
Apuval kettesben figyeltük a botokat, 
van-e kapás? Egyszer felkiált: — Gyer- 
tek, segítsetek! Kis idő múlva kirántott 
egy hat és fél kilós nagybajuszú har- 
csát! No, ebből jó vacsora lesz — 
gondoltam magamban!" Horváth 
Zoltán. 7 

, Édesanya este elkészítette a csoma- 
gokat. Reggel hétkor indultunk Bélapát- 
falvára. Mihelyt felértünk a kis házhoz, 
lerámoltunk, nagyon éhesek voltunk. 
Elsétáltunk a forráshoz. Mire vissza- 


Badács Barbara 
munkája, Pécs, 
Bánki Donát 
Általános Iskola 


1 


értünk, édesapa ebédet készített — 
mondhatom, igen finomat. Pihentünk 
a szabadban. Estefelé nyársot farag- 
tunk és szalonnát sütöttünk. Hiába, 
nincs jobb, mint az, ha együtt a csa- 
lád!" Bóta Katalin. 

Érdekes levelet kaptunk Kovács 
Andreától (Tatabánya, Dózsakerti 
1. sz. ált. isk.). Mint írja, furcsa ne- 
veket keresett, és talált is Fazekas 
Anna Hercsula című könyvében az 
egyik versben. A vers címe három 
furcsa név: , Barabás, Kunigunda, 
Tivadar". Le is írja Andrea a verset, 


csak az a baj, hogy hibásan: több 


sort kihagyott, más sorokat pedig 
megváltoztatott. Vigyázzatok — és 
ez mindenkinek szól — ha idéztek, 
pontosan idézzetek! 

Figyelem! Leveleitek borítékjára 
el ne felejtsétek rárajzolni a tartalma 
szerinti titkos jeleket! Aki levelező 
társat keres: (boríték), ha úttörő- 
tettről adsz hírt: (nap), beszámoló 
a szülőföldről: (tulipán), mese, dal, 
játék: (violin-kulcs), MIT TESZÜNK 
A MI VILÁGUNKÉRT. rajzokhoz: 


(Felkiáltójel). 
HZ 
CI DP 
Ó 


Minden kedves olvasónknak és 


levelezőnknek jó tanulást, sok-sok 
tudást és érdekes kisdobos életet 


kívánunk: 
Kisdobos 


A magasra repülő sárkány váza három vékony, egyenes 
nádszál, jázminvessző, modellező-léc. Ha nagyobbat 
akarsz, hossza legyen 60 cm, de 40—50 cm is megfelel. 
A három lécet pontosan középen kötözd össze vékony 
zsineggel, majd ugyanezzel keretezd körül a hatszögle- 
tesre állított vázléceket (1. ábra). A kész vázat fektesd 
vékony csomagolópapírra vagy erősebb színes selyem- 
papírra, és úgy rajzold, vágd körül ollóval, hogy a zsinór 
mellett legalább 2—3 cm széles , ragasztófület" hagyj 
meg (2.). A bekent sávokat a zsinóron áthajtva sima, 
feszes hatszögű lapot kapsz. 

Fektesd most a hátára a papírral bevont vázat, közepére 
ragassz kerek erősítő papírköröcskét, ezt szúrd át és a 
lyukacskán átdugott zsinórdarabot — hossza kicsit legyen 
több mint a lécek félhosszúsága, a 3. ábrán , X" — kösd 
a léckeresztezési ponthoz. Még két, ugyanekkora zsinór- 
darabot kötözz két szomszédos lécvéghez. A három 
,kantár"-szálat fogd pontosan egyenlő hosszúra és cso- 


mózd őket egybe, fülesen; e hurokba kötöd majd a 
röptető zsinórt, ami vékony, nagyon hosszú zsinór le- 
gyen, akár egy egész gombolyag kenderspárga, befőtt- 
kötöző zsineg. A zsinórozást akkor végezted helyesen, 
ha repítés közben nem látod a lécvázat, ami tehát hátulra 
kerül (3.). 

A felkantározott, röptető zsineggel felszerelt kész sár- 
kányt a 4. ábra mutatja. A zsinórt célszerű farostlemezből 
fűrészelt tartóra tekerned; a gombolyagba tekerés sok 
időt vesz el , sárkányozás" közben. E rajzon láthatod azt 
is, hogy a sárkányon egyensúlyozó , szervek" is vannak: 
kétoldalt a lécvégekre kötözött fülek, vagyis színes 
selyempapírból vagdosott-tekert bojtok (5.), esetleg sok- 
féle színű selyempapírcsíkokból összekötve, valamint az 
igen fontos farok (6.). A repülő sárkányt a hosszú és 
súlyos farok tartja nyugodt, kiegyensúlyozott helyzet- 


ve 


ben. Ha rövid, könnyű a farok, sárkányod ide-oda csap- 
kod, végül levágódik a földre! Legyen ezért a hossza 
a lécek öt-hatszorosa! S hogy milyen a sárkányfarok? 
Zsinegbe hurkolt két-három arasznyi, kétujj-széles se- 
. lyempapírcsíkocska, mint az a rajzokból kiderül. A farok 

"Végére (7.) jókora bojtot köss; erős szélben még külön 
súlyozásra is szükség lehet. 

.g [4 t/41 An 
hiányzó első betűit és olvasd 
össze az első sort. 


Gyufarejtvény 
Rakjátok ki gyufából ezt az ábrát. Nyolc háromszöget 
kaptok. 
Vegyetek el 2 gyufát úgy, hogy 6 háromszög maradjon. 
Vegyetek el 3 gyufát úgy, hogy 6 háromszög maradjon. 
Vegyetek el 4 gyufát úgy, hogy 6 háromszög maradjon. 


gt ER § 
trejtvény 
szintes: 1. Jelmondat az úttörőcsapatok ez évi 
jához (a nyilak irányában körben folytatva). 
ramm rövidítése. 9. Visszafelé névelővel írásjel. 
i szárnyas. 12. UH. 13. Sír. 14. Nem falusi. 
eges 2. ...-másik. 3. Csúnya, összekeverve. 


6. Hazugságot talál ki. 7. Eper fele. 11. KVU. 

észe. 16. Kötőszó fordítva. 

sztrejtvényből csak a jelmondatot kell a 
leírnotok. 

Pozsgai Tünde győrsövényházi, 

" Horváth Andrea mosonmagyaróvári, 
Dunai Rita gombai, 

Csala Imre szegedi, 

Illés László barabási 

kisdobosok ötlete nyomán 

Rajzolta Vida Győző 


A CERUZÁJA AZONBAN 
! ÁLMÁBAN TOVÁBB ÍR- 
TA A BETŰKET. 


5 


ISMERETLEN TÁJRA ÉRKEZETT. 

A BETÜK BOLYGÓJARA 7" 
KERÜLTEMT . 


MARS 
VISSZA A Iczá 
FUZETBET 
NEM IS OLYAN UNAL- 
MAS EZ A LECKEÍRAS! 


